CELEX: C2006/010/45
Language: et
Date: 2006-01-14 00:00:00
Title: Kohtuasi T-378/05:  7. oktoobril 2005  esitatud hagi — Marenco  versus  Komisjon

14.1.2006   
            
            
               ET
            
            
               Euroopa Liidu Teataja
            
            
               C 10/22
            
         7. oktoobril 2005 esitatud hagi — Marenco versus Komisjon
   (Kohtuasi T-378/05)
   (2006/C 10/45)
   Kohtumenetluse keel: prantsuse
   Pooled
   
      Hageja: Giuliano Marenco (Brüssel, Belgia) (esindajad: advokaadid A. Pappalardo ja M. Merola)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada hageja 2005. aasta jaanuari (viimane kuu, mil hageja teenistuses oli) töötasu määramine
               
                           —
                        
                        
                           niivõrd, kui määramisel ei arvestatud personalieeskirjade XIII lisa artikli 7 punktis 4 sätestatud põhipalga suurendamisega,
                        
                     
                           —
                        
                        
                           niivõrd, kui korrutusteguriks on 1 asemel 0,9982852;
                        
                     
         
               —
            
            
               tühistada individuaalsete maksete haldamise ja maksmise ameti juhi 31. jaanuari 2005. aasta otsus hagejale pensioniõiguste andmise ja arvestamise kohta
               
                           —
                        
                        
                           niivõrd, kui selles ei ole arvestatud personalieeskirjade XIII lisa artikli 7 lõikes 4 sätestatud põhipalga suurendamisega,
                        
                     
                           —
                        
                        
                           niivõrd, kui teenistuse lõppemise aja palgaastme määratlemisel on numbri 1 asemel kasutatud numbrit 0,9982852,
                        
                     
                           —
                        
                        
                           niivõrd, kui selles määratakse pensioniastmeks A*16/06;
                        
                     
         
               —
            
            
               tühistada personali ja halduse peadirektoraadi peadirektori 1. juuli 2005. aasta otsus (ADMIN.B.2 — SHS/amd — D (05)15121), millega jäeti rahuldamata hageja mõlemad kaebused (nr R/226/05 ja nr R/289/05);
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes on komisjoni õigustalituse endine asepeadirektor ja kes läks pensionile 2005. aasta veebruaris, palgaastmeks oli enne teenistuse lõppemist määratud A*16 ja tema suhtes kohaldati 2004. aasta lõpuni personalieeskirjade XIII lisa artikli 7 lõikes 4 sätestatud põhipalga suurendamist. 1. mail 2004 jõustunud personalieeskirjade muudatuse kohaselt kohaldati tema põhipalgale korrutustegurit 0,9580274, mis kajastas tema palgaastme ja –järgu erinevust endiste ja uute personalieeskirjade alusel.
   Hageja saavutas oma palgaastme kuuenda järgu 1. jaanuaril 2005. Kuna selle järgu põhipalk on nii endiste kui ka uute personalieeskirjade alusel sama, on hageja seisukohal, et kohaldatavaks korrutusteguriks peaks sellest ajast alates olema 1. Sellele vaatamata oli sellest kuust alates tema palgalehel ja pensioniõiguste andmise ja arvestamise otsuses korrutusteguriks 0,9982852. Lisaks sellele ei suurendatud tema 2005. aasta jaanuari palka personalieeskirjade XIII lisa 7 artikli lõikes 4 sätestatud põhipalga suurendamise võrra ja järelikult ei arvestatud sellega ka tema pensioniõiguste arvestamisel, mis arvutati tema selle kuu palga alusel. Ka määrati pensioniõiguse arvestamise otsuses hageja tema palgaastme 6. järgu asemel 3. järku.
   Hagi toetuseks väidab hageja, et rikutud on personalieeskirjade XIII lisa artikli 2 lõiget 2, artikli 7 lõiget 4 ja artikli 8 lõiget 2. Samuti väidab ta, et on kahjustatud tema õiguspäraseid ootusi, mis väidetavalt tulenevad tema pensioniõiguste suunavast arvutamisest komisjoni poolt töötajate käsutusse antud arvutiprogrammi (“calculette”) abil. Hageja sõnul arvestas calculette pensioni suuruse arvutamisel palga kõnealuse suurendamisega.